Porovnanie účinnosti Milgamma N a Remyelin Nsai Retard pri bolestivom pásovom opare.
Prosím ktorý produkt je účinnejší pri bolestivim pásovom opare a ktorý teda viac odporúčate a to Milgamma N
 alebo Remyelin Nsai retard?
Dobrý deň,
ďakujeme za Vašu otázku.
Milgamma N je liek, ktorý obsahuje vitamíny B1, B6 a B12. Účinok lieku je dokázaný na základe vykonaných klinických štúdii. Musí spĺňať najprísnejšie farmaceutické kritériá na účinnosť, bezpečnosť a kvalitu, ktoré hodnotí, pravidelne kontroluje a upravuje Štátny ústav pre kontrolu liečiv.
Remyelin NSAI retard je výživový doplnok, ktorý obsahuje zložky palmitoyletanolamid (mikronizovaný), uridín, vitamíny B1, B6, B12, folát a extrakt šišiaku bajkalského - baikalín. Výživový doplnok nenahrádza liek. Nie je určený na liečbu, ale prispieva k správneho fungovaniu organizmu. Výživový doplnok musí spĺňať požiadavky na kvalitu potravín a zdravotnú bezpečnosť.
Z tohto dôvodu odporúčam užívať liek Milgamma N.
Prajem skoré uzdravenie.
S pozdravom
PharmDr. Veronika Kiabová